Ano ang baybayin?
Ang baybayin ang sinaunang alpabeto ng mga Filipino bago pa dumating ang mga Español na siyang nagturo ng alpabetong Romano. Mula ito sa salitang “baybay” sa Tagalog na nangangahulugang lupaing nasa gilid ng dagat, at ng “pagbaybay” na nangangahulugang ispeling.

Ang baybayin ay nasa anyong pantigan na may tatlong patinig (a,e-i,o-u) at labingapat na katinig. Isang  halimbawa ng kasulatang gumagamit ng baybayin ay ang Doctrina Cristiana (1593), ang pinakaunang aklat na nailathala sa Filipinas na isinulat ng mga misyonerong Español.